Pielikums Nr. 2
Cenu aptaujas
[bookmark: _Hlk205786213]„Ekspertu un koordinatoru pakalpojumi 
Metodiskās vadības institūcijai onkoloģijas jomā”,
id. Nr. RAKUS 2025/114, nolikumam


TEHNISKĀ SPECIFIKĀCIJA UN FINANŠU PIEDĀVĀJUMS
Cenu aptaujā
[bookmark: _Hlk205982827]„Ekspertu un koordinatoru pakalpojumi Metodiskās vadības institūcijai onkoloģijas jomā”
id. Nr. RAKUS 2025/114

1. Pasūtītājs: SIA “Rīgas Austrumu klīniskā universitātes slimnīca” (turpmāk – Slimnīca). Adrese: Hipokrāta iela 2, Rīga, LV-1079. VRN 40003951628.
2. Iepirkuma priekšmets: ekspertu un koordinatoru pakalpojumi Metodiskās vadības institūcijai onkoloģijas jomā.
3. Vispārīgā informācija: atbilstoši Ministru kabineta 2024. gada 13. augusta noteikumu Nr. 543 “Metodiskās vadības institūcijas noteikumi” prasībām, Veselības ministrija ir piešķīrusi Slimnīcai metodiskās vadības institūcijas (turpmāk – MVI) statusu onkoloģijas jomā. Starp Veselības ministriju, Nacionālo veselības dienestu (turpmāk abas institūcijas kopā – Puses) un Slimnīcu 2025. gada 25. februārī tika parakstīts līgums Nr. A9-2025/59 par MVI onkoloģijas jomā izveidi (turpmāk – Līgums). Līguma 1.2. apakšpunkts nosaka, ka MVI slēdz vienošanos ar Pusēm par MVI uzdevumiem (turpmāk – Pakalpojums), tostarp, balstoties uz Līguma 1. pielikumu, pakalpojumu izpildei MVI ir tiesības piesaistīt ārpakalpojumu.
4. Iepirkuma mērķis: piesaistīt trīs koordinatorus un desmit ekspertus (turpmāk – Izpildītāji) MVI sešu pakalpojumu izpildei, lai nodrošinātu vienotus pamatprincipus pacientu ārstniecībā, izstrādājot vienotus profilakses, diagnostikas, ārstēšanas un tās pēctecības principus.
5. Vispārējās prasības pakalpojuma izstrādē
5.1. Izpildītājam Pakalpojuma izpildē jāievēro šādi ietvardokumenti:
5.1.1. Eiropas un nacionālā līmeņa vadlīnijas un standarti onkoloģijas jomā.
5.1.2. Latvijas Republikas spēkā esošie normatīvie akti sniedzamā pakalpojuma jomā.
5.1.3. Esošā statistikas informācija un iepriekš veiktie pētījumi, plāni, projekti u.c. publicētie materiāli sniedzamā pakalpojuma jomā Latvijā un Eiropā.
5.1.4. 2018. gada 4. septembra Ministru kabineta noteikumi Nr. 558 “Dokumentu izstrādāšanas un noformēšanas kārtība”.
5.2. Izpildītājam pēc Pasūtītāja pieprasījuma ir jānodrošina iespēja tikties ar Pasūtītāju un tā pārstāvjiem vismaz divas reizes mēnesī, lai ziņotu par nodevumu izstrādes gaitu un apspriestu turpmāko darbu plānu (darbību secība, nodevumu veids un apjoms).
5.3. Pakalpojums jānodrošina latviešu valodā. 
5.4. Visi nodevumi jāiesniedz elektroniskā formātā atbilstoši darba uzdevumu saturam *.docx, *.xlsx vai *.pdf un, ja darba uzdevumā nav norādīts citādi, latviešu valodā.


6. Darba uzdevumi:
6.1. 1. daļa “Koordinatora piesaiste krūts vēža pacienta ceļa ieviešana praksē”
	Nr.
	Aktivitātes

	1.
	Detalizēti izpētīt apstiprināto krūts vēža pacienta ceļa aprakstu, ieskaitot detalizētu aprakstu par visiem posmiem – no pirmajām aizdomām par slimību līdz ārstēšanas pabeigšanai un rehabilitācijai.

	2.
	Organizēt informatīvu semināru ārstniecības un veselības aprūpes personālam, kas iesaistīti krūts vēža pacientu ārstēšanā un aprūpē (ārsti, medicīnas māsas, radiologi, pacientu koordinatori u.c.).

	3.
	Nodrošināt turpmāku efektīvu komunikāciju ar Slimnīcas personālu (ārsti, medicīnas māsas, pacientu koordinatori u.c. pēc nepieciešamības) jautājumos par krūts vēža pacienta ceļa praktisko ieviešanu.

	4.
	Apkopot pieejamo informāciju krūts vēža pacientiem slimnīcu un lielāko privāto veselības aprūpes pakalpojumu sniedzēju tīmekļa vietnēs, kā arī pieejamos drukātos materiālus.

	5.
	Izstrādāt informatīvā materiāla satura pakotni krūts vēža pacientiem, ņemot vērā katru pacienta ceļa posmu, iesaistot sadarbības tīkla darba grupu un ekspertus.

	6.
	Organizēt informatīvā materiāla izdali pacientiem ar Krūts veselības centra koordinatoru starpniecību.

	7.
	Organizēt plāna izstrādi pacientu informatīvā pasākuma organizēšanai par krūts vēža ceļu sadarbībā ar pacientu biedrībām un ekspertiem.

	8.
	Organizēt pacientu informatīvo pasākumu un iegūt atsauksmes. Ieviešot pacientu ieteikumus, veicināt personalizētāku un pacientam draudzīgāku aprūpi.

	9.
	Sniegt atbalstu Slimnīcas pacientu pieredzes ekspertiem  pacientu pieredzes aptauju (PREM) veikšanā un analīzē, lai saprastu viņu vajadzības un problēmas dažādos pacienta ceļa posmos.


Nodevums: Izstrādāta informatīvā materiāla satura pakotne krūts vēža pacientiem, ņemot vērā katru pacienta ceļa posmu, iesaistot sadarbības tīkla darba grupu un ekspertus.

6.2. 2. daļa “Eksperta piesaiste krūts vēža pacienta ceļa ieviešana praksē”
	Nr.
	Aktivitātes

	1.
	Piedalīties informatīvā seminārā ārstniecības un veselības aprūpes personālam, kas iesaistīti krūts vēža pacientu ārstēšanā un aprūpē, satura izstrādē.

	2.
	Izstrādāt procesu un īstenot regulāru krūts vēža pacienta ceļa ieviešanas novērtēšanu un analīzi, lai identificētu problēmas un ieviestu uzlabojumus.

	3.
	Izstrādāt saturu pacientu informatīvā pasākuma plānam par krūts vēža ceļu sadarbībā ar pacientu biedrībām. Piedalīties pasākumā, informējot dalībniekus.

	4.
	Izstrādāt saturu vienotam informatīvam materiālam krūts vēža pacientiem, kas būtu pieejams e-vidē un drukātā veidā.

	5.
	Sagatavot informatīva ziņojuma saturu par krūts vēža pacienta ceļa ieviešanas gaitu un priekšlikumiem, un prezentēt to Latvijas Vēža centram.


Nodevumi: 
1) Informatīvs ziņojums Latvijas Vēža centra padomei par krūts vēža pacienta ceļa ieviešanas gaitu, secinājumi un rekomendācijas;
2) Apstiprināts krūts vēža pacienta ceļš.

6.3. 3. daļa “Ekspertu piesaiste klīniskajai praksei atbilstošas dokumentācijas izveidē”
	Nr.
	Aktivitātes

	1.
	Pārskatīt un precizēt multidisciplināras komandas slēdziena par pacientu ar onkoloģisku slimību veidlapas satura laukus, epikrīzes veidlapas satura laukus, patoloģijas veidlapas satura laukus. 

	2.
	Izstrādāt vienotu elektronisko konsiliju (multidisciplināras komandas slēdziena par pacientu ar onkoloģisku slimību veidlapas) saturu un struktūru.

	3.
	Sagatavot izvērtējumu par iespēju uzlabot Latvijas Vēža reģistra datu kvalitāti.

	4.
	Ieteikumu sagatavošana par multidisciplināras komandas kārtību.

	5.
	Sagatavot priekšlikumus iesniegšanai Veselības ministrijā par vienotas elektroniskas konsiliju veidlapas saturu un struktūru, ar mērķi rosināt nepieciešamās izmaiņas veidlapās un tiesību aktos.  


Nodevumi:
1) Aktualizēta un Slimnīcas apstiprināta multidisciplinārās komandas slēdziena (konsīlija) par pacientu ar onkoloģisku slimību veidlapa, epikrīzes un patoloģijas veidlapas;
2) Sagatavots priekšlikums Veselības ministrijai par nepieciešamajām izmaiņām tiesību aktos, kuri skar minēto uzdevumu, tostarp, E-veselības IS un integrētos reģistros.

6.4. 4. daļa “Ekspertu piesaiste krūts vēža pacientu pēcārstēšanas novērošanas algoritmu izstrādē un zināšanu pārnesē ģimenes ārstiem” (katram no diviem ekspertiem izpildei ir šādi uzdevumi)
	Nr.
	Aktivitātes

	1.
	Izpētīt jaunākos pētījumu datus un starptautiskās vadlīnijas pēcārstēšanas  novērošanas algoritma izstrādāšanai, sagatavot kopsavilkumu.

	2.
	Definēt pēcārstēšanas novērošanas algoritma krūts vēža pacientiem mērķi, sadaļas un sasniedzamo rezultātu. 

	3.
	Noteikt krūts vēža pacienta profilus un atbilstoši definēt novērošanas biežumu, izmeklējumu veidus un procedūras katrai profila grupai, noteikt laika ietvaru un lomas. 

	4.
	Sagatavot dinamiskās novērošanas algoritma vispārējo shēmu un aprakstu.

	5.
	Izstrādāt ieteikumus kvalitātes kontroles mehānismam, lai nodrošinātu dinamiskās novērošanas procedūru efektivitāti un regulāru dinamiskās novērošanas procesa rezultātu izvērtēšanu. 

	7.
	Sagatavot informāciju pacientiem un viņu tuviniekiem par dinamiskās novērošanas nozīmi, izmeklējumiem un nepieciešamību ievērot novērošanas grafiku.

	8.
	Iepazīstināt Latvijas Vēža centru ar izstrādāto algoritmu, precizēt pēc nepieciešamības un virzīt apstiprināšanai.

	9.
	Saskaņot algoritmu ar šādām institūcijām: biedrība "Latvijas Ģimenes ārstu asociācija", biedrība "Latvijas Lauku ģimenes ārstu asociācija", biedrība "Latvijas Jauno ārstu asociācija", Latvijas onkoloģijas pacientu organizāciju apvienība “Onkoalianse”. 

	10.
	Iepazīstināt ģimenes ārstus ar biedrību starpniecību par izstrādāto algoritmu.


Nodevumi:
1) Krūts vēža pacientu pēcārstēšanas novērošanas algoritms;2) Ar izstrādāto algoritmu iepazīstināti ģimenes ārsti.

6.5. 5. daļa “Koordinatora piesaiste aprūpes personāla mācību vajadzību onkoloģijas jomā identificēšanā” 
	Nr.
	Aktivitātes

	1.
	Apzināt Latvijas Universitātes (LU) un Rīgas Stradiņa universitātes (RSU) piedāvātās pirmā līmeņa profesionālās un bakalaura līmeņa māszinību programmas. Noskaidrot, vai tiek piedāvāti izvēles kursi onkoloģijā. Pieprasīt vai lejupielādēt oficiālos studiju plānus, priekšmetu aprakstus un studiju kursu anotācijas no LU un RSU mājaslapām vai fakultātēm.

	2.
	Noteikt, cik apjomīgi (kredītpunkti, stundas) onkoloģijas tēmas ir iekļautas mācību saturā. Pārbaudīt, vai kurss aptver aktuālās onkoloģiskās aprūpes jomas (piemēram, paliatīvā aprūpe, ārstēšanas blakusparādības, pacientu komunikācija, u.c.).

	3.
	Izpētīt, vai mācību procesā tiek izmantoti simulācijas, prakses onkoloģijas nodaļās, sadarbība ar sertificētiem vēža centriem u.c. Novērtēt, cik daudz klīniskā prakse ir saistīta tieši ar onkoloģisko pacientu aprūpi.

	4
	Salīdzināt LU un RSU programmas, izveidot salīdzinošu pārskatu par kursu saturu, apjomu, metodoloģiju un klīniskās prakses iespējām.

	5.
	Apzināt starptautiskās vadlīnijas un standartu avotus, izpētot šādus dokumentus: EONS Cancer Nursing Education Framework (Eiropas Onkoloģijas māsu sabiedrība), ONS Core Competencies for Oncology Nurses (ASV), WHO Global strategic directions for nursing and midwifery, ESCO (European Skills, Competences, Qualifications and Occupations) datubāzi māsu profesijai onkoloģijā, EFN (European Federation of Nurses) pozīciju dokumentus, citu starptautiski akreditētu vēža centru kompetenču ietvarus.

	6.
	Piesaistot ekspertu, sagatavot bāzi kompetenču sadalījumam divās kategorijās: 
    a) primārās kompetences – pamata, ikdienā nepieciešamās zināšanas un prasmes onkoloģiskajā aprūpē; 
    b) sekundārās kompetences – padziļinātas vai specifiskas kompetences, kas nepieciešamas noteiktās situācijās (piemēram, ārstēšanas blakusparādību vadība, komunikācija terminālās stadijas pacientiem, dalība pētniecībā).

	7.
	Strukturēt kompetenču aprakstus, izveidojot strukturētu pārskatu, tostarp norādot atbilstību Latvijas klīniskajām vajadzībām.

	8.
	Salīdzināt ar Latvijas normatīvo regulējumu un vajadzībām, pārbaudot, vai šīs kompetences ir ietvertas Latvijas reglamentētajās profesijās, māsu profesionālajās kvalifikācijas prasībās, Nacionālā attīstības plāna mērķos vai ārstniecības iestāžu stratēģijās.

	9.
	Pielāgot starptautiski noteiktās kompetences atbilstoši Latvijas kontekstam, izmantojot ekspertu konsultācijas, mācību iestāžu atsauksmes un ārstniecības iestāžu sniegto informāciju.

	10.
	Sagatavot kopsavilkumu un vizuālu kompetenču ietvaru, izveidojot vizuālu shēmu/tabulu ar primāro un sekundāro kompetenču sadalījumu.

	11.
	Apkopot un sistematizēt Latvijā licencētās māsu tālākizglītības un profesionālās pilnveides programmas onkoloģijas jomā.

	12.
	Piesaistot ekspertu, izvērtēt apkopoto programmu atbilstību vispārējās aprūpes māsu klīniskajām vajadzībām onkoloģiskajā aprūpē, analizējot to saturisko pielietojamību ikdienas praksē (piemēram, simptomu vadība, komunikācija ar pacientu, aprūpes ceļi, multiprofesionāla sadarbība).

	13.
	Iegūt un apkopot informāciju par akreditētu onkoloģijas centru māsu izglītības un profesionālās pilnveides sistēmām (piemēram, Oslo Cancer Center, Gustave Roussy, Royal Marsden, Karolinska Institute), identificējot piedāvāto programmu saturu, mērķauditoriju, formātu un integrāciju klīniskajā praksē.

	14.
	Piesaistot ekspertus, analizēt un izcelt piemērus no identificētajām programmām, kas būtu pārņemami vai adaptējami Latvijas kontekstā, īpaši pievēršot uzmanību starpdisciplinārām apmācībām, klīniskajiem moduļiem un digitālo rīku izmantošanai.

	15.
	Piesaistot ekspertu, sagatavot strukturētu diskusijas plānu un darba kārtību ekspertu grupas sanāksmei, iekļaujot tematiskos blokus par māsas lomām onkoloģijā, aktuālajām izglītības vajadzībām un starptautisko pieredzi, kā arī nodrošināt iepriekšēju informācijas apriti dalībniekiem.

	16.
	Organizēt un dokumentēt ekspertu diskusiju (vai vairākas darba sesijas) ar ārstniecības personu, izglītības iestāžu un vēža centra pārstāvju līdzdalību, apkopošanai izstrādājot ziņojumu par identificētajām stiprajām pusēm, trūkumiem un ieteikumiem programmas attīstībai.

	17.
	Sagatavot, līdzdalībā ar ekspertu, analītisku pārskatu par vispārējā aprūpes personāla izglītību un tālākizglītību onkoloģijas jomā, saskaņot ar iesaistītajām pusēm.


Nodevums: 
1) sistematizēts apkopojums par Latvijā apstiprinātajām māsu tālākizglītības un profesionālās pilnveides programmām onkoloģijas jomā;
2) LU un RSU māszinību programmu salīdzinājums onkoloģijas tēmu, mācību pieejas un prakses iespēju ziņā.






6.6. 6. daļa “Eksperta piesaiste aprūpes personāla mācību vajadzību onkoloģijas jomā identificēšanā” 
	Nr.
	Aktivitātes

	1.
	Balstoties uz salīdzinošo pārskatu par RSU un LU kursu saturu, formulēt un aprakstīt secinājumus par veselības aprūpes personāla izglītības un tālākizglītības onkoloģijas jomā esošo programmu stiprajām pusēm, identificēt trūkstošās kompetences vai tēmas. Norādīt ieteikumus iespējamiem uzlabojumiem vai nepieciešamībai pēc papildus tālākizglītības piedāvājuma.

	2.
	Veikt kompetenču sadalījumu divās kategorijās: 
    a) primārās kompetences – pamata, ikdienā nepieciešamās zināšanas un prasmes onkoloģiskajā aprūpē; 
    b) sekundārās kompetences – padziļinātas vai specifiskas kompetences, kas nepieciešamas noteiktās situācijās (piemēram, ārstēšanas blakusparādību vadība, komunikācija terminālās stadijas pacientiem, dalība pētniecībā).

	3.
	Izstrādāt kompetenču aprakstu struktūras pārskatu ar norādi uz atbilstību Latvijas klīniskajām vajadzībām, līdzdarbojoties kompetenču aprakstu strukturēšanā.

	4.
	Sagatavot kopsavilkumu par primāro un sekundāro kompetenču sadalījumu.

	5.
	Izvērtēt apkopoto programmu atbilstību vispārējās aprūpes māsu, māsu palīgu, koordinatoru un klientu apkalpotāju klīniskajām vajadzībām onkoloģiskajā aprūpē, analizējot to pielietojamību praksē.

	6.
	Sniegt ieteikumus par adaptējamām starptautiskām programmām ar fokusu uz starpdisciplinārām apmācībām, klīniskajiem moduļiem un digitālo rīku izmantošanu.

	7.
	Saskaņot un sniegt ieteikumus ekspertu grupas darba kārtībai un strukturētam diskusijas plānam, iekļaujot tematiskos blokus par māsas lomām onkoloģijā, aktuālajām izglītības vajadzībām un starptautisko pieredzi.

	8.
	Novadīt ekspertu diskusijas ar ārstniecības personu, izglītības iestāžu un Latvijas Vēža centra pārstāvju līdzdalību. Izstrādāt ziņojumu par identificētajām stiprajām pusēm, trūkumiem un ieteikumiem programmas attīstībai.

	9.
	Sagatavot (līdzdalībā ar koordinatoru) analītisku pārskatu par vispārējās aprūpes personāla izglītību un tālākizglītību onkoloģijas jomā, piedalīties saskaņošanās procesā.


Nodevums: analītisks pārskats par veselības aprūpes personāla izglītību un tālākizglītību onkoloģijas jomā.

6.7. 7. daļa “Koordinatora piesaiste integrētā uzraudzībā pacientiem ar augstu iedzimta krūts un/vai olnīcu vēža risku un personām ar paaugstinātu mutācijas risku” 
	Nr.
	Aktivitātes

	1.
	Balstoties uz pieejamo informāciju, izveidot grafiskas vizualizācijas (plūsmas diagrammas, laika līnijas, blokshēmas) un aprakstīt algoritmus, kas atspoguļo pacienta ceļu, klīniskos lēmumpunktus un starpposmus.

	2.
	Sagatavot darba kārtību, nodrošināt informācijas apriti, apkopot priekšlikumus, sekot līdzi termiņiem un saziņai ar partneriem (ārsti, ģenētiķi, politikas veidotāji).

	3.
	Pēc ekspertu diskusijām veikt redakcionālus labojumus, papildināt projektu ar precizējumiem un atsaucēm, veikt redakcionālo korekciju. Saskaņot ar Latvijas Onkologu ķīmijterapeitu asociāciju un Latvijas onkoloģijas pacientu organizāciju apvienību “Onkoalianse”.

	4.
	Konsolidēt komentārus, sagatavot saskaņošanai paredzētu versiju (ar izsekojamām izmaiņām), un noslēguma redakciju pēc saskaņošanas.


Nodevums: izstrādātas grafiskas vizualizācijas (plūsmas diagrammas, laika līnijas, blokshēmas) un aprakstīti algoritmi, kas atspoguļo pacienta ceļu, klīniskos lēmumpunktus un starpposmus pacientiem ar augstu iedzimta krūts un/vai olnīcu vēža risku un personām ar paaugstinātu mutācijas risku.

6.8. 8. daļa “Eksperta piesaiste ekonomiskās lietderības izstrādē integrētā uzraudzībā pacientiem ar augstu iedzimta krūts un/vai olnīcu vēža risku un personām ar paaugstinātu mutācijas risku”
	Nr.
	Aktivitātes

	1.
	Veikt izmaksu un ieguvumu modelēšanu – izstrādāt izmaksu-efektivitātes vai izmaksu-lietderības modeli, salīdzinot izmaksas ar veselības ieguvumiem.

	2.
	Iegūt un apkopot izmaksu un epidemioloģiskos datus – izmantot vietējos un starptautiskos datus, kā arī pieejamos reģistrus un pētījumus.

	3.
	Izvērtēt ieguvumu ietekmi uz veselības aprūpes sistēmu – analizēt ietekmi uz ārstniecības resursiem, agrīnas diagnostikas efektivitāti un pacientu ceļiem.

	4.
	Sagatavot kopsavilkumu un politikas ieteikumus – izstrādāt ziņojumu ar secinājumiem, izmaksu analīzi un rekomendācijām lēmumu pieņēmējiem.


Nodevums: izstrādāti šādi materiāli:
1) Kopsavilkums par augsta krūts vēža riska uzraudzības ekonomisko lietderību;
2) Klīniskais pacienta ar augstu krūts/olnīcu vēža risku ceļš;
3) Vadlīnijas onkoģenētiskai konsultācijai.

6.9. 9. daļa “Eksperta piesaiste vadlīniju izstrādē integrēta uzraudzībā pacientiem ar augstu iedzimta krūts un/vai olnīcu vēža risku un personām ar paaugstinātu mutācijas risku”
	Nr.
	Aktivitātes

	1.
	Apkopot esošās nacionālās un starptautiskās vadlīnijas par onkoģenētisko konsultāciju un pacientu ceļu (NICE, ESMO, NCCN, valstu prakses).

	2.
	Definēt mērķpopulāciju un riska kritērijus – identificēt augsta krūts vēža riska grupas, balstoties uz epidemioloģiskajiem, ģenētiskajiem un klīniskajiem faktoriem.

	3.
	Noteikt iespējamos uzraudzības scenārijus – aprakstīt dažādus uzraudzības modeļus (piemēram, MRI, biežāka mamogrāfija, ģenētiskā testēšana) un to parametrus.

	4.
	Sagatavot kopsavilkumu un politikas ieteikumus – izstrādāt ziņojumu ar secinājumiem un rekomendācijām lēmumu pieņēmējiem attiecībā uz vadlīniju un ceļa ieviešanu.


Nodevums: izstrādāti šādi materiāli:
1) Kopsavilkums par augsta krūts vēža riska uzraudzības ekonomisko lietderību;
2) Klīniskais pacienta ar augstu krūts/olnīcu vēža risku ceļš;
3) Vadlīnijas onkoģenētiskai konsultācijai.

[bookmark: _Hlk205997670][bookmark: _Hlk206415451]6.10. 10. daļa “Kardioloģiskā aprūpe onkoloģijas pacientiem, kuri saņem potenciāli kardiotoksisku terapiju” 
	Nr.
	Aktivitātes

	1.
	Definēt kardiotoksicitātes riska kritērijus un kardioloģiskās uzraudzības protokolu, norādot, kad jāveic ehokardiogrāfija, biomarķieri un kad nepieciešama atkārtota novērtēšana.

	2.
	Izstrādāt ehokardiogrāfijas izmeklējuma algoritmu, ietvert biežumu un tehniskās prasības.

	3.
	Noteikt biomarķieru izvēli, biežumu un interpretācijas kritērijus, kā arī mērīšanas kārtību.

	4
	Izstrādāt kritērijus kardiologa konsultācijas nozīmēšanai un terapijas adaptācijai.

	5.
	Izstrādāt multidisciplinārās komandas klīnisko slēdzienu saturisko struktūru un algoritmu.

	6.
	Izstrādātās dokumentācijas saskaņošana ar Starptautiskās kardioonkoloģijas biedrības Latvijas nodaļu.


Nodevums: Izstrādāts klīnisks algoritms onkoloģijas pacientu kardioloģiskajai uzraudzībai, kas ietver:
1) indikāciju definēšanu un secību ehokardiogrāfijas veikšanai (pirms, terapijas laikā un pēc tās);
2)  asins biomarķieru noteikšanas kārtību, biežumu un interpretācijas kritērijus;
3) kardiologa konsultācijas nepieciešamības kritērijus;
4) vienotu multidisciplinārās komandas slēdzienu norises modeli un dokumentēšanas principus pacientiem ar konstatētu kardiotoksicitāti vai tās risku, indikāciju definēšanu un secību ehokardiogrāfijas veikšanai (pirms, terapijas laikā un pēc tās);
5) vienotu multidisciplinārās komandas slēdzienu norises modeli un dokumentēšanas principus pacientiem ar konstatētu kardiotoksicitāti vai tās risku.

6.11. 11. daļa “Onkoloģiska aprūpe onkoloģijas pacientiem, kuri saņem potenciāli kardiotoksisku terapiju” 
	Nr.
	Aktivitātes

	1.
	Identificēt onkoloģiskās terapijas veidus ar kardiotoksicitātes potenciālu.

	2.
	Noteikt pacienta iekļaušanas kritērijus uzraudzības algoritmā, piemēram, pēc terapijas veida, vecuma, esošām blakus diagnozēm u.c.

	3.
	Sadarbībā ar kardiologu izstrādāt multidisciplinārā konsīlija norises modeli.

	4.
	Noteikt rīcības algoritmu atkarībā no kardioloģiskās atradnes, piemēram, terapijas pielāgošana, atlikšana, aizstāšana, papildu monitorings.


Nodevums: Izstrādāts klīnisks algoritms onkoloģijas pacientu kardioloģiskajai uzraudzībai, kas ietver:
1) indikāciju definēšanu un secību ehokardiogrāfijas veikšanai (pirms, terapijas laikā un pēc tās);
2)  asins biomarķieru noteikšanas kārtību, biežumu un interpretācijas kritērijus;
3) kardiologa konsultācijas nepieciešamības kritērijus;
4) vienotu multidisciplinārās komandas slēdzienu norises modeli un dokumentēšanas principus pacientiem ar konstatētu kardiotoksicitāti vai tās risku, indikāciju definēšanu un secību ehokardiogrāfijas veikšanai (pirms, terapijas laikā un pēc tās);
5) vienotu multidisciplinārās komandas slēdzienu norises modeli un dokumentēšanas principus pacientiem ar konstatētu kardiotoksicitāti vai tās risku.

7. Darba nodevumi un to iesniegšanas termiņi:
7.1. Izpildītāji iesniedz atskaiti par izpildīto uzdevumu un pievieno atskaitei darba uzdevuma izpildes procesā sagatavotos dokumentus (nodevumus).
7.2. Nodevumi ir iesniedzami Pasūtītājam elektroniski, nosūtot uz e-pasta adresi: Maija.Anspoka@aslimnica.lv līdz 2025. gada 20. oktobrim.
7.3. [bookmark: _Hlk42768232]Pasūtītājs izskata iesniegtos nodevumus 5 (piecu) darba dienu laikā pēc to saņemšanas. Ja, pieņemot, Pakalpojuma ietvaros izstrādāto nodevumu, Pasūtītājs konstatē neatbilstības, neprecizitātes, kļūdas vai nodevumā ir veicami uzlabojumi, tad Pasūtītājs neapstiprina Pakalpojuma ietvaros izstrādāto nodevumu, nosūta Izpildītājam rakstisku pamatojumu šādai rīcībai un uzdod Izpildītājam novērst konstatētās neatbilstības un veikt uzlabojumus Pasūtītāja noteiktajā termiņā uz Izpildītāja rēķina.
7.4. Saskaņoto nodevumu iesniegšanas termiņš ir 2025. gada 07. novembris. 

8. Citi jautājumi:
8.1. Ar Izpildītāju tiek slēgts pakalpojuma līgums un Pakalpojumu izpilde tiek fiksēta, parakstot abpusēju Pakalpojuma nodevumu nodošanas – pieņemšanas aktu. 
[bookmark: _Hlk205786754]8.2. Samaksa Izpildītājam tiek veikta Izpildītāja norādītajā bankas kontā pēc Līgumā (tai skaitā, Līguma pielikumā Nr.1) noteikto uzdevumu izpildes un pieņemšanas – nodošanas akta abpusējas parakstīšanas 30 (trīsdesmit) dienu laikā pēc Izpildītāja rēķina saņemšanas dienas.
8.3. Visi nodevumi pēc to pieņemšanas ir Slimnīcas intelektuālais īpašums.


Tehniskās specifikācijas aktualizēšanas datums: 2025. gada 18. augusts.






FINANŠU PIEDĀVĀJUMS

	Iepirkuma daļa
	Iepirkuma daļas nosaukums
	Pretendenta piedāvājums
(EUR, bez PVN)

	1. daļa
	“Koordinatora piesaiste krūts vēža pacienta ceļa ieviešana praksē”
	

	2. daļa
	“Eksperta piesaiste krūts vēža pacienta ceļa ieviešana praksē”
	

	3. daļa
	“Ekspertu piesaiste klīniskajai praksei atbilstošas dokumentācijas izveidē”
	

	4. daļa
	“Ekspertu piesaiste krūts vēža pacientu pēcārstēšanas novērošanas algoritmu izstrādē un zināšanu pārnesē ģimenes ārstiem”
	

	5. daļa
	“Koordinatora piesaiste aprūpes personāla mācību vajadzību onkoloģijas jomā identificēšanā”
	

	6. daļa
	“Eksperta piesaiste aprūpes personāla mācību vajadzību onkoloģijas jomā identificēšanā”
	

	7. daļa
	“Koordinatora piesaiste integrētā uzraudzībā pacientiem ar augstu iedzimta krūts un/vai olnīcu vēža risku un personām ar paaugstinātu mutācijas risku”
	

	8. daļa
	“Eksperta piesaiste ekonomiskās lietderības izstrādē integrētā uzraudzībā pacientiem ar augstu iedzimta krūts un/vai olnīcu vēža risku un personām ar paaugstinātu mutācijas risku”
	

	9. daļa
	“Eksperta piesaiste vadlīniju izstrādē integrēta uzraudzībā pacientiem ar augstu iedzimta krūts un/vai olnīcu vēža risku un personām ar paaugstinātu mutācijas risku”
	

	10. daļa
	“Kardioloģiskā aprūpe onkoloģijas pacientiem, kuri saņem potenciāli kardiotoksisku terapiju”
	

	11. daļa
	[bookmark: _Hlk206417538]“Onkoloģiska aprūpe onkoloģijas pacientiem, kuri saņem potenciāli kardiotoksisku terapiju”
	



Pretendents var iesniegt piedāvājumu par vienu, vairākām vai visām daļām. Ja tiek iesniegts piedāvājums par vienu daļu vai vairākām daļām, tad pretī tām daļām, par kurām netiek iesniegts piedāvājums, jāieliek X.



3

